
Tisztelt Képviselő-testület!

Az Önkormányzat Szervezeti és Működési Szabályzatáról szóló 16/2019. (XII. 13.) rendelet 21. § (5) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2024. (I. 25.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 21. § (5) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2024. január 18.

Horinka László 

polgármester

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület előző munkaterv szerinti ülése óta az alábbi döntések végrehajtási határideje járt le:

	Határozat száma
	Határozat kelte
	Határozat tárgya
	Határidő
	Állapot

	160/2023
	2023.12.13.
	Kereset indítása a Sülysápi Csicsergő Óvodával kapcsolatos kötelezés ügyében
	2023.12.21.
	Végrehajtva


II. Tájékoztató az előző ülés óta történt fontosabb eseményekről
A legutóbbi testületi ülésünk óta viszonylag hosszabb idő telt el az igazgatási szünet és az ünnepek miatt, így az alábbi eseményekről számolhatok be:
A Karácsony előtti időszak az évzárásról, a közös ünneplésről szólt az intézményeinkben. Minden intézményünk karácsonyi összejövetelére igyekeztem eljutni. Az évzáró ünnepségek alkalmával a települési általános iskolák részére átadhattam a sporteszközözök vásárlására felajánlott 300-300 ezer Ft-os önkormányzati támogatást, mivel a „Millió lépés az iskoládért” program keretében teljesítették az öt Kékkörnek megfelelő távot.
Decemberben két szépkorút is köszönthettünk, Németh Józsefnét és Szegedi Istvánnét.
December 18-án a család- és gyermekjóléti szolgálat dolgozói, valamint a Képviselő-testület tagjai vitték házhoz az önkormányzati karácsonyi adománycsomagokat szociálisan rászoruló családok, személyek részére.
Határidőre elkészült a régi Úri út felújítása. Az elkészült beruházásnak köszönhetően a sülyi temető felső része sokkal könnyebben megközelíthetővé vált, valamint a Csillagdába látogatók is jobb körülmények között közlekedhetnek.
Jelenleg a Szent István út mentén, a körforgalomtól a Tápió patak hídjáig épül új, térkő burkolatú járda, mindkét oldalon.
Sülysáp, 2024. január 18.

Horinka László

polgármester

